Diari Oficial de la Generalitat Valenciana


Sumari del DOGV 5588, del 30-08-2007 (2007/10032)

RESOLUCIÓ de 14 de juny de 2007, del conseller de Territori i Habitatge, per la qual s'aprova definitivament la modificació número 11 del Pla general del municipi de la Vall d'Uixó.
-------------------------------------------------------------------------------------------------------------------------------------------------------------------------------------

### Dades del document

Número de DOGV
:   5588

Data del DOGV
:   30-08-2007

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2007/10213


Data del document
:   14-06-2007

Organisme emissor
:   Conselleria de Territori i Habitatge

Tipus de document
:   Resolució

Descriptors 

:   * Vall d'Uixó, la
    * pla d'urbanisme
    * administració local

RESOLUCIÓ de 14 de juny de 2007, del conseller de Territori i Habitatge, per la qual s'aprova definitivament la modificació número 11 del Pla general del municipi de la Vall d'Uixó. [2007/10841]  
Vist l'expedient relatiu a la modificació núm. 11 del Pla general del municipi de Vall d'Uixó, i de conformitat amb els següents,  
Antecedents de fet  
Primer. L'Ajuntament de la Vall d'Uixó va acordar el 28 de juny del 2006 exposar al públic la modificació núm. 11 del Pla general del municipi de la Vall d'Uixó, la qual cosa es va dur a terme mitjançant anuncis publicats en el periòdic Levante de 15 de juliol del 2006 i en el Diari Oficial de la Generalitat de 28 de juliol del 2006. Transcorregut el període d'informació al públic, durant el qual es va formular una al·legació, el Ple va aprovar provisionalment la modificació en la sessió de 27 de setembre del 2006.  
Segon. S'introdueixen 10 modificacions en el Pla general de la Vall d'Uixó:  
Grup primer: Modificacions que afecten variacions sobre qualificació del sòl:  
Modificació núm. 1. Canvi de qualificació del sòl urbà destinat a sistema general d'equipament sociocultural núm. 15, passant a sòl destinat a habitatges dedicats a residència permanent en règim de lloguer per a persones majors, discapacitades o menors de 35 anys.  
Modificació núm. 2. Augmentar la superfície i modificar la configuració del sòl urbà destinat a sistema general d'equipament servei públic núm. 73, augmentant i modificant al seu torn la configuració del sòl qualificat com a sistema local d'espais lliures de zones verdes núm. 136.  
Modificació núm. 3. Qualificar com a sistema general d'infraestructures i xarxa viària la rotonda projectada a la carretera N-225 (tram transferit a l'Ajuntament) en l'encreuament amb la carretera CV-2320 (també transferit a l'Ajuntament).  
Grup segon: Modificacions de les normes urbanístiques  
Modificació núm. 4. Modificació de l'article 4.1.25. Locals destinats a l'ús d'aparcament de vehicles i dels articles 7.3.9.6, 1.4.2.1, 1.1.7.8, 4.1.1.2, 7.7.9.2, 1.7.6.1, 6.7.9.0. Dotació d'aparcaments.  
Modificació núm. 5. Modificació de l'article 7.8.25.59. Obres en edificis del patrimoni no catalogat.  
Modificació núm. 6. Modificació de l'article 8.8.5.8. Condicions estètiques en l'àrea d'ordenança i nucli.  
Modificació núm. 7. Modificació de l'article 1.5.6.5. Altura de l'edificació.  
Modificació núm. 8. Modificació de l'article 5.7.8.9.G. Prescripcions per al desenvolupament mitjançant plans parcials del sòl urbanitzable programat del sector 2 (PI).  
Modificació núm. 9. Modificació de l'article 4.5.2. Tipus i usos dels sistemes generals.  
Modificació núm. 10. Modificació de l'article 4.5.3. Condicions de l'edificació dels sistemes generals.  
Tercer. La Comissió Territorial d'Urbanisme de Castelló, en la sessió efectuada el dia 17 de novembre del 2006 va acordar:  
1r. Aprovar definitivament les modificacions puntuals 1, 3, 8, 9 i 10 incloses en el projecte de modificació núm. 11 del Pla general de la Vall d'Uixó.  
2n. Informar favorablement la modificació puntual 2 inclosa en el projecte de modificació núm. 11 del Pla general de la Vall d'Uixó, elevant respecte de la mateixa proposta d'aprovació definitiva, proposta d'aprovació definitiva, amb la sol·licitud prèvia de dictamen del Consell Jurídic Consultiu.  
3r. Comunicar a l'Ajuntament que l'aprovació definitiva de les modificacions 4, 5, 6 i 7 incloses en el projecte de modificació núm. 11 del Pla general de la Vall d'Uixó correspon a l'Ajuntament.  
Quart. Amb data 14 de desembre del 2006, el conseller de Territori i Habitatge va informar favorablement la modificació puntual núm. 2 de la modificació núm. 11 del Pla general del municipi de la Vall d'Uixó i va sol·licitar l'emissió del corresponent dictamen al Consell Jurídic Consultiu sobre la zonificació o l'ús urbanístic de les zones verdes afectades per la referida modificació.  
Amb data 30 de maig del 2007 el Ple del Consell Jurídic Consultiu va emetre per unanimitat el dictamen següent:  
«Que el Projecte de modificació puntual número 11 del Pla general del municipi de la Vall d'Uixó és concorde amb la legalitat urbanística».  
Fonaments de dret  
Primer. Aquesta modificació puntual del Pla general de la Vall d'Uixó s'ha tramitat després de l'entrada en vigor de la Llei 16/2006, de 30 de desembre, urbanística valenciana (en endavant LUV), per la qual cosa li és ja aplicable la nova llei.  
Segon. La tramitació d'aquesta modificació puntual del Pla general de la Vall d'Uixó ha sigut correcta, de conformitat amb el que estableixen l'article 94.1 i 64 de la LUV. La documentació està completa, en compliment del que disposen l'article 64 i concordants de la LUV.  
El projecte consta de memòria, plànols i ordenances.   
Tercer. Després de l'aprovació de les altres modificacions puntuals que formen part de la modificació núm. 11 del Pla general de la Vall d'Uixó, és objecte d'aquest expedient la modificació puntual núm. 2 inclosa en el projecte de l'esmentada modificació núm. 11, que té com a objecte augmentar la superfície i modificar la configuració del sòl urbà destinat a sistema general d'equipament servei públic núm. 73, augmentant i modificant al seu torn la configuració del sòl qualificat com a sistema local d'espais lliures de zones verdes núm. 136. Amb la modificació l'equipament núm. 79 passa de 1.197 m² a 2.164 m², la zona verda passa de 1.197 a 2.164 m² i es disminueix la superfície del vial. Amb aquesta modificació es pretén adaptar aquesta dotació a un avantprojecte seleccionat per concurs per l'Ajuntament per a desenvolupar aquesta zona.  
La modificació es justifica en criteris de racionalitat i no s'observa obstacle de fons a la seua aprovació. Aquesta modificació incrementa la superfície de la zona verda i altera el seu emplaçament, per la qual cosa és exigible el dictamen previ del Consell Jurídic Consultiu, tal com resulta del que estableix l'article 94.4 de la LUV, segons el qual «la modificació que comporte diferent qualificació o ús urbanístic de les zones verdes o espais lliures requerirà un informe previ favorable del Consell Jurídic Consultiu de la Comunitat Valenciana». Amb data 30 de maig del 2007 aquesta institució ha dictaminat favorablement la modificació proposada.  
Quart. La proposta pot considerar-se acceptable des del punt de vista de les exigències de la política urbanística i territorial de la Generalitat, d'acord amb el que preveu l'art. 80 de la Llei 16/2005, de 30 de desembre, urbanística valenciana.   
Cinqué. La competència per a l'aprovació definitiva correspon al conseller de Territori i Habitatge, de conformitat amb el que disposa l'article 83.5 i concordants de la Llei 16/2005, urbanística valenciana, en relació amb els articles 6.e) del Reglament dels òrgans urbanístics de la Generalitat Valenciana, aprovat per Decret 201/2003, de 3 d'octubre, del Consell de la Generalitat.   
Vistos els preceptes legals citats i la resta de disposicions de general i pertinent aplicació, conforme a l'Acord de la Comissió Territorial d'Urbanisme de Castelló i al dictamen del Consell Jurídic Consultiu, resolc:  
Aprovar definitivament la modificació puntual 2 inclosa en el Projecte de modificació núm. 11 del Pla general de la Vall d'Uixó (Castelló).  
Contra aquesta resolució, que posa fi a la via administrativa, es pot interposar recurs potestatiu de reposició davant del conseller de Territori i Habitatge en el termini d'un mes, comptador des de l'endemà a la notificació d'aquesta, d'acord amb el que estableixen els articles 116.1 i 117.1 de la Llei 4/1999, de modificació de la Llei 30/92, de 26 de novembre, de règim jurídic de les administracions públiques i del procediment administratiu comú; o bé, recurs contenciós administratiu davant de la sala contenciosa del Tribunal Superior de Justícia de la Comunitat Valenciana en el termini de dos mesos, comptadors des de l'endemà a la notificació d'aquesta, de conformitat amb el que disposa l'article 46.1 de la Llei 29/1998, de 13 de juliol, reguladora de la jurisdicció contenciosa administrativa. Tot això, sense perjudici que els interessats puguen exercir qualsevol altre recurs que estimen oportú.  
València, 14 de juny de 2007.- El conseller de Territori i Habitatge: Esteban González Pons.